**ПОЈЕДНОСТАВЉЕЊЕ ПОСТУПКА ЕВИДЕНЦИЈЕ БОДОВА ОСТВАРЕНИХ У ТОКУ ПОХАЂАЊА КОНТИНУИРАНЕ МЕДИЦИНСКЕ ЕДУКАЦИЈЕ**

|  |  |
| --- | --- |
| **Назив административног поступка** | Евиденција бодова остварених у току похађања континуиране медицинске едукације |
| **Шифра поступка** | 04.08.0010 |
| **Регулаторно тело**  **(надлежно за спровођење препоруке)** | Министарство здравља  Комора биохемичара Србије |
| **Правни оквир којим је уређен административни поступак** | 1. Закон о здравственој заштити („Сл. гласник РС“, број 25/19) 2. Правилник о ближим условима за спровођење континуиране едукације за здравствене раднике и здравствене сараднике („Сл. гласник РС“ бр. 2/11, 23/16 и 31/18) |
| **Прописи које треба променити /донети/укинути да би се спровеле препоруке** | 1. Доношење новог Правилника којим се прописују ближи услови за спровођење континуиране едукације за здравствене раднике и здравствене сараднике |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење, на шта указује чињеница да подносилац доказе о континуираној медицинскоj едукацији доставља искључиво поштом или лично, а достављање електронским путем није омогућено. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Електронско подношење захтева** | X |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Електронско подношење захтева**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник РС“ број 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а како надлежни орган располаже одговарајућим техничким предусловима, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Електронско подношење захтева и достављање акта надлежног органа подносиоцу захтева ће омогућити привредном сектору уштеде у погледу времена и трошкова.  **За примену ове препоруке, потребно је донети нов Правилник којим се прописују ближи услови за спровођење континуиране едукације за здравствене раднике и здравствене сараднике.**  **РАДНА ГРУПА ЈЕ САГЛАСНА СА ПРЕПОРУКОМ.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Напомена:** У наставку се налази Нацрт одредби које се односе на Извештај организатора континуиране едукације о одржаним акредитованим програмима континуиране едукације издавање лиценце, а које треба да буду саставни део новог Правилника о ближим условима за спровођење континуиране едукације за здравствене раднике и здравствене сараднике  **Нацрт**  **Нацрт Правилника о ближим условима за спровођење континуиране едукације за здравствене раднике и здравствене сараднике**  Члан X  Организатор програма континуиране едукације приликом акредитације програма континуиране едукације наводи тачан датум, место и време одржавања програма, а у случају промене наведеног термина, о новом датуму, месту и времену одржавања програма који је предмет наведене промене обавештава Здравствени савет Србије и надлежне коморе здравствених радника најкасније седам дана пре одржавања програма.  Здравствени савет надлежан је за праћење квалитета извођења акредитованих програма континуиране едукације о чему припрема извештај. Извештај о квалитету изведеног програма континуиране едукације садржи оцену извођења, која може бити основ за процену могућности даљег извођења програма континуиране едукације.  Након сваког одржаног акредитованог програма континуиране едукације, осим за стручне састанке, организатор спроводи евалуацију тог програма, при чему се најмање једно питање односи на општу евалуацију тог програма која се вреднује оценом у распону од 1 до 5. Сваки програм континуиране едукације вреднован од стране слушалаца просечном оценом мањом од 2 не испуњава услове за даље извођење.  Организатор доставља извештаје о одржаним акредитованим програмима континуиране едукације Здравственом савету Србије и надлежним коморама на прописаном обрасцу (образац ИЗВЕШТАЈ-КЕ и образац ПРОМЕНА-КЕ) у електронској форми, до 15. у месецу за програме континуиране едукације одржане у претходном месецу.  Обрасци из става 4. овог члана одштампани су уз овај правилник и чине његов саставни део.  Ако организатор на прописан начин не достави извештај, достави неуредан извештај или не обавести надлежну комору о промени везаној за одржавање програма континуиране едукације из ст. 1, 3. и 4. овог члана не може да спроводи програм континуиране едукације и не може да акредитује нове програме континуиране едукације шест месеци од дана одржавања програма континуиране едукације за који организатор није доставио извештај, доставио неуредан извештај или није обавестио надлежну комору о промени одржавања програма континуиране едукације.  Здравствени савет Србије, у складу са законом, врши поступак процене квалитета програма континуиране едукације здравствених радника и здравствених сарадника из става 6. овог члана, на основу пријаве надлежне коморе.  Члан X  Овај правилник ступа на снагу 8 дана од дана објављивања у службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднето 6453 захтевa за Евиденцију бодова остварених у току похађања континуиране медицинске едукације.  Директан трошак спровођења овог поступка за привредне субјекте на годишњем нивоу износио је 2.725.178,53 РСД, што је еквивалентно износу од 22.406,97 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 1.046.109,00 РСД или 8.601,32 ЕУР.  Ове уштеде износе 38,39 % укупних директних трошкова привредних субјеката у поступку. | |